थिएटर्स में नहीं पहुंची ऑडियंस, ओपनिंग डे पर 3 करोड़ से कम रहा कलेक्शन
Selfie Movie Record Collection; Akshay Kumar Selfie Collection Update अक्षय कुमार की फिल्म सेल्फी शुक्रवार को सिनेमाघरों में रिलीज हो चुकी है। अपनी पिछली फिल्मों की तरह इस बार भी खिलाड़ी कुमार फैंस को इम्प्रेस नहीं कर पाएं हैं।
अक्षय कुमार की फिल्म सेल्फी शुक्रवार को सिनेमाघरों में रिलीज हो चुकी है। अपनी पिछली फिल्मों की तरह इस बार भी खिलाड़ी कुमार फैंस को इम्प्रेस नहीं कर पाएं हैं।
इमरान हाशमी और अक्षय कुमार की इस जोड़ी को बेहद खराब शुरुआत मिली है। खबरों की मानें तो मॉर्निंग शो की ऑक्यूपेंसी 6% रही है, सोशल मीडिया पर कई ऐसी तस्वीरें सामने आईं जिनमें थिएटर पूरी तरह खाली दिखें हैं।
अक्षय के करियर की लोएस्ट ओपनर्स में से एक है सेल्फी 
ट्रेड एक्सपर्ट और फिल्म क्रिटिक तरण आदर्श द्वारा शेयर किए गए आंकड़ों की मानें तो सेल्फी ने PVR, INOX, सिनेपॉलिस को मिलाकर 1.30 करोड़ रुपए का कलेक्शन किया है, वहीं फिल्म का नेट कलेक्शन करीब 2.55 करोड़ रुपए रहा है। हालांकि, माना जा रहा है कि शनिवार और रविवार को फिल्म के कलेक्शन में सुधार आ सकता है।
पिछले 13 साल के करियर में सेल्फी अक्षय की लोएस्ट ओपनिंग करने वाली फिल्म बन गई है। बता दें कि इस फिल्म को 1200 स्क्रीन्स पर रिलीज किया गया है। 120 करोड़ के बजट में बनी सेल्फी के शुरुआती रुझान इस तरफ इशारा कर रहे हैं कि फिल्म फ्लॉप हो सकती है।
कंगना ने सेल्फी पर साधा निशाना 
फिल्म सेल्फी करण जौहर के प्रोडक्शन में तैयार की है। ऐसे में एक्ट्रेस कंगना रनोट ने सोशल मीडिया पर पोस्ट शेयर करते हुए फिल्म पर निशाना साधा है। इंस्टाग्राम पर कंगना ने लिखा- ‘ करण जौहर की फिल्म सेल्फी बड़ी ही मुश्किल से पहले दिन 10 लाख कमा पाई है। लेकिन मुझे नहीं लगता कि किसी भी मीडिया पर्सन ने फिल्म के बारे में बात की होगी, जिस तरह वो मुझे हैरास और बुली करते हैं।’
कंगना ने करण जौहर पर कसा तंज 
कगंना ने दूसरे पोस्ट में किसी मीडिया चैनल का आर्टिकल शेयर करते हुए लिखा- 'मैं सेल्फी के फ्लॉप होने से जुड़ी खबरें देख रही थी, लेकिन लोग तो यहां पर मेरी ही बात कर रहे हैं। ये भी मेरी ही गलती है। मैंने कई आर्टिकल्स पढ़े, लेकिन उनमें कहीं भी करण जौहर का नाम नहीं है। बॉलीवुड माफिया इसी मीडिया को मैनिपुलेट कर रहे हैं।’ बता दें कि इससे पहले कंगना की फिल्म धाकड़ बॉक्स ऑफिस पर बुरी तरह से फ्लॉप हुई थी। वहीं कंगना की पिछली कई फिल्में बॉक्स ऑफिस पर खास प्रदर्शन नहीं कर पाई हैं।
अक्षय की फिल्म सेल्फी से फैंस हुए निराश 
सेल्फी देखने वाले ज्यादातर फैंस को फिल्म फ्लैट और डल लगी है। लोगों का कहना है कि विजय के रोल में अक्षय कुमार बिल्कुल फिट नहीं बैठ रहे हैं। वहीं ओरिजिनल फिल्म देखने वाली ऑडियंस को फिल्म इम्प्रेस नहीं कर पाई है।
बैक टू बैक फ्लॉप फिल्में दे रहे हैं अक्षय 
पिछले कुछ समय से अक्षय की फिल्में बॉक्स ऑफिस पर बुरी तरह से पिट रही हैं। साथ OTT पर भी रिलीज हुई फिल्में फैंस को खास इंप्रेस नहीं कर पाई हैं। बेल बॉटम, लक्ष्मी, अतरंगी रे, बच्चन पांडे, पृथ्वीराज, रक्षा बंधन, कठपुतली और राम सेतु में से कोई भी फिल्म जबरदस्त नहीं साबित हो पाई है।
सेल्फी का डायरेक्शन राज मेहता ने किया है। अक्षय के अलावा इस फिल्म में इमरान हाश्मी, मृणाल ठाकुर, डायना पेंटी, नुसरत भरूचा और राहुल देव मुख्य भूमिकाओं में नजर आ रहे हैं। सेल्फी मलयालम फिल्म ड्राइविंग लाइसेंस की ऑफिशियल रीमेक है, जिसमें पृथ्वीराज सुकुमारन और सूरज वेंजरअमूडू नजर आए थे।
